cyanic-selkie/wikianc huggingface dataset:
נשק תבערה
לאחר מלחמת העולם השנייה
לאחר מלחמת העולם השנייה צומצם השימוש בנשק תבערה, אם כי פיתוחו לא נפסק. במהלך מלחמת קוריאה עשה צבא ארצות הברית שימוש בעיקר במיקוש תבערה ובחימוש זרחן. במהלך מלחמת וייטנאם נעשה שימוש נרחב מאוד בזרחן לבן ובעיקר בנפלאם. החשיפה הנרחבת באמצעי התקשורת של השימוש שנעשה בנפלאם במהלך מלחמה זו העמיק את התפישה של נשק התבערה כנשק טרור לא לגיטימי. פיתוח נוסף של נשק תבערה שנעשה במהלך מלחמת וייטנאם היה פצצת מצרר המכילה חימוש תבערה, אך למעט פעם אחת לא נעשה שימוש בפצצה זו במהלך המלחמה.
גם במהלך הסכסוכים בעיראק - תחילה מלחמת המפרץ ולאחר מכן במלחמת עיראק נעשה שימוש בפצצות תבערה.
הגבלות על שימוש בנשק תבערה
ב-10 באוקטובר 1980 סוכמה בז'נבה אמנה של האומות המאוחדות אשר מגבילה את השימוש בנשק תבערה הידועה בכינויה אמנה בדבר כלי נשק קונבנציונליים מסוימים. הפרוטוקול השלישי של האמנה מתייחס לשימוש צבאי בנשק תבערה. פרוטוקול זה אוסר על שימוש בנשק תבערה נגד מטרות אזרחיות, וכן על שימוש בפצצות תבערה המוטלות מן האוויר על מטרות צבאיות הנמצאות בתוך ריכוזי אוכלוסייה אזרחית. כן אוסר הפרוטוקול על שימוש בנשק תבערה שאינו מוטל מן האוויר נגד מטרות צבאיות הנמצאות בריכוזי אוכלוסייה אזרחית, להוציא מטרות שניתן להפרידן בבירור מריכוזי האוכלוסייה וכל אמצעי הזהירות המתאימים ננקטו כדי להגביל את השפעת הנשק למטרות הצבאיות. אסור שימוש בנשק תבערה על יערות וצמחייה, אלא אם אלה משמשים מחסה למטרות צבאיות. אין איסור על שימוש בנשק תבערה על מטרות צבאיות.
StreetDance 3D
StreetDance 3D (נקרא גם StreetDance בגרסאות שלא היו בתלת־ממד) הוא סרט ריקודים בריטי שעלה לאקרנים ב-21 במאי 2010. הסרט בוים על ידי מקס גיבה ודניה פסקואיני. כוכבי "Britain's Got Talent", ג'ורג' סמפסון ולהקות הריקוד "Flawless" ו"Diversity", עשו את הופעותיהם הראשונות על מסך הכסף. הסרט הופק על ידי "Vertigo Films" ביחד עם "BBC Films". את הפסקול הרשמי של הסרט הלחין ההרכב N-Dubz. השירים בסרט נכתבו ובוצעו על ידי להקות שונות, ביניהם סימפל פלאן ופאניק! אט דה דיסקו.
עלילה
"ג'יי 20", קבוצת ריקודי רחוב, מתכוננת בלונדון לאליפות בריטניה בריקודי רחוב. לאחר שמנהיגה, ג'יי, עוזב את הקבוצה באופן בלתי צפוי, הקבוצה נמצאת על סף פירוק. חברי הקבוצה מאבדים את מקום האימונים הרגיל שלהם לאחר שלא הגישו את הטפסים המתאימים בזמן. הם מנסים למצוא מקום חלופי או לגייס כסף כדי לממן מקום לאימונים אך ניסיונותיהם כושלים. באופן מפתיע, מורה בבית ספר לבלט, הלנה (שרלוט רמפלינג), מציעה להם להתאמן בבית הספר בתנאי שחמישה רקדני בלט יצטרפו אליהם לאימונים. הלנה מציעה זאת מתוך תקווה שהתשוקה לריקוד שמאפיינת את "ג'יי 20" תעבור גם לרקדני הבלט שלה. בתחילה רבות שתי הקבוצות ביניהן, אך לבסוף הופכים רקדני שתי הקבוצות לחברים טובים.
הלנה לוקחת את קארלי (ניקולה ברלי), הכוריאוגרפית של הקבוצה, למופע בלט וקארלי מקבלת השראה מהמופע. במהלך תחרות ריקודים במועדון למחרת, הקבוצה מגלה שג'יי בגד בהם והצטרף לקבוצה המתחרה, "The Surge". קארלי, שכועסת על הבגידה של ג'יי, עוזבת את המועדון וכמעט נפגעת מרכב אך תומאס (ריצ'רד ווינסור), אחד מרקדני הבלט שהצטרפו לקבוצה, מזיז אותה הצידה. הם הולכים לדירה של תומאס ומתאמנים בריקוד על הגג.
למחרת בבית הספר, קארלי מכריזה על השם החדש של הקבוצה: "נקודת שבירה". מורה נוספת בבית הספר, מאדאם פלורה, כועסת על ההשפעה של ריקודי הרחוב על רקדני הבלט, שלדעתה הורסת את העבודה שהשקיעו בריקודי הבלט. עקב דעתה, פלורה מתכננת בכוונה את האודישנים לתחרות הבלט המלכותית ליום זהה לגמר של אליפות בריטניה לריקודי רחוב. רקדני הבלט מבטיחים לקארלי שהם יגיעו לתחרות בזמן, אבל האודישנים נמשכים מעבר לזמן שציפו.
אהבה מריקוד ראשון
אהבה מריקוד ראשון (באנגלית: Finding Your Feet) הוא סרט קומדיה רומנטית משנת 2017 בבימויו של ריצ'רד לונקריין ולפי תסריט מאת ניק מורקרופט ומג לאונרד. בסרט מככבים אימלדה סטונטון, טימותי ספול, סיליה אימרי, ג'ואנה למליי ודייוויד היימן. ב-23 בפברואר 2018 יצא הסרט לאקרנים בממלכה המאוחדת.
StreetDance 3D
עלילה
בניסיון לתת ל"נקודת שבירה" יותר זמן לחכות לרקדני הבלט, ידיד של קארלי, אדי (ג'ורג' סמפסון), יוצא לרחבת הריקודים ומתחיל לרקוד, ומפתיע את הקבוצה ואת הקהל. רקדני הבלט מצליחים להגיע לבסוף, לאחר שהלנה מצליחה לסדר להם אודישן נפרד. הריקוד של הקבוצה, שמשלב בלט עם ריקודי רחוב, מצליח והקבוצה מנצחת בתחרות.
אהבה מריקוד ראשון
תקציר עלילה
כאשר ליידי סנדרה אבוט (אימלדה סטונטון) מגלה שבעלה מזה שלושים וחמש שנה (ג'ון סשנס) בוגד בה עם חברתה הטובה (ג'וזי לורנס), היא מחפשת מקלט בלונדון אצל אחותה הגדולה ביף (סיליה אימרי). סנדרה מרגישה כמו דג מחוץ למים לצדה של אחותה המשוחררת, מדברת גלויות, ויוצאת לדייטים באופן סדרתי, החיה בדירה שיכון של העירייה. אבל ההבדל ביניהן זה בדיוק מה שסנדרה הייתה צריכה, באי רצון מופגן היא נותנת לביף לגרור אותה לקבוצת הריקודים שבה היא פוגשת את החברים של אחותה, צ'ארלי (טימותי ספול), ג'קי (ג'ואנה למליי) וטד (דייוויד היימן). חבורה זאת של אנשים צבעוניים, אנרגטיים ומתריסים מראה לסנדרה שפרישה מעבודה היא רק ההתחלה, וגירושים יכולים להיות התחלה חדשה של חיים של אהבה.
StreetDance 3D
ביקורות והכנסות
הסרט הוא הסרט הבריטי הראשון שיצא בתלת מימד. הסרט קיבל בעיקר ביקורות חיוביות ויש לו 84% טריות באתר Rotten Tomatoes. למרות הביקורות האוהדות, הסרט היה במקום הראשון בבריטניה למשך שבוע בלבד והכניס £2,273,938. בסך הכל, הסרט הכניס $17,695,464.
אהבה מריקוד ראשון
הפקה
על הפקת הסרט הוכרז ב-2016 בפסטיבל הקולנוע בקאן, והצילומים החלו ב-31 באוקטובר 2016 בלונדון וברומא. ההפקה הסתיימה ב-16 בדצמבר 2016. הסרט יצא לאקרנים בממלכה המאוחדת ב-23 בפברואר 2018. זכויות ההפצה בארצות הברית היו של חברת Roadside Attractions, והוא יצא לאקרנים באמריקה ב-30 במרץ 2018.
StreetDance 3D
פסקול
בפסקול הסרט היו 19 שירים ו-5 שירים נוספו ב-iTunes:
אהבה מריקוד ראשון
הפקה
הסרט נמכר ב-American Film Market ב-2 בנובמבר 2017.
יציאה לאקרנים
ב-20 באוקטובר 2017 פורסם שהסרט "אהבה מריקוד ראשון" יפתח את פסטיבל הסרטים של טורינו ה-35. הבמאי ריצ'רד לונקריין והשחקנים טימותי ספול וסיליה אימרי הציגו את הסרט (בשם "Ricomincio da me") בפסטיבל בטורינו ב-24 בנובמבר 2017. פסטיבל הסרטים של טורינו הוא השני בחשיבותו באיטליה אחרי פסטיבל הסרטים של ונציה. הסרט הופץ באיטליה על ידי חברת CINEMA.
הקרנת הבכורה של הסרט בצפון אמריקה הייתה בפסטיבל הסרטים הבינלאומי של פאלם ספרינגס ב-6 בינואר 2018. הסרט הוקרן לקהל הרחב ב-15 בינואר.
StreetDance 3D
סרט המשך
ב-30 במרץ 2012 עלה לאקרנים StreetDance 2 בדו מימד ובתלת מימד.
אנלי יטנמקי
אנלי טוליקי יטנמקי (בפינית: Anneli Tuulikki Jäätteenmäki נולדה ב-11 בפברואר 1955, לאפואה) היא פוליטיקאית ומדינאית פינית. הייתה האישה הראשונה שכיהנה כראשת ממשלת פינלנד אף שהיה זה לתקופה קצרה בין 17 באפריל 2003 ל-24 ביוני 2003. משפטנית בהכשרתה.
חייה
בזמן הקצר של כהונתה כראשת ממשלה הייתה פינלנד המדינה היחידה בעולם שבה גם ראש המדינה (נשיאה במקרה של פינלנד) וגם ראש הממשלה היו נשים, בנוסף לכך שמחצית השרים בממשלה היו נשים.
אנלי יטנמקי השתמשה במסמכים כדי לרמוז כי יריבה, הלידר הסוציאל-דמוקרטי פאבו ליפונן, הציע בחשאי את תמיכת פינלנד בקואליציה שבהנהגת ארצות הברית, מה שיכול להתפרש כהפרת המדיניות הרשמית של נייטרליות של פינלנד בענייני חוץ, ובאופן זה, חיבר את פינלנד עם מה שפינים רבים ראו כמלחמה תוקפנית בלתי חוקית.
יטנמקי הפרה את המסורת של אחדות ושתיקה בנושאי מדיניות ביטחון. היות שהבחירות התקרבו, הסוציאל-דמוקרטים המובסים מצאו סיבות לחשוד כי מערכת הבחירות הלא קונבנציונלית שניהלה יטנמקי הכריעה את הכף בתוצאות הבחירות. המהלך העכיר את היחסים בין שתי מפלגות שהיו שותפות אז בקואליציה.
לאחר התפטרותה מראשות המפלגה ומראשות הממשלה, נבחר במקומה מאטי ואנהנן. מאוחר יותר היא נבחרה כחברת הפרלמנט האירופי.
כנף מבצעים מיוחדים ה-1
כנף המבצעים המיוחדים ה-1 (1 SOW) היא אחת משלוש כנפות מבצעים מיוחדים של חיל האוויר של ארצות הברית תחת פיקוד המבצעים המיוחדים של חיל האוויר (AFSOC).
סקירה כללית
הכנף מהווה מרכיב מרכזי ביכולתו של פיקוד המבצעים המיוחדים של חיל האוויר (AFSOC) החל מסיוע אוויר קרוב ועד ניוד כוחות, אספקה ותדלוק אווירי. בנוסף, לכנף יכולות מודיעין חוזי ייחודיות והתמחות במשימות כוחות המבצעים המיוחדים.
הכנף משתתפת במבצעי לוחמה לא קונבנציונלית, מלחמה בטרור, חיפוש והצלה קרביים, פינוי נפגעים, לוחמה פסיכולוגית ותדלוק אווירי, ומספקת סיוע אווירי למדינות מתפתחות הכולל אספקה בעומק שדה הקרב, אמנעה אווירית וסיוע אוויר קרוב.
יחידות הכנף ממוקמות בשדה הורלבורט, פלורידה, בבסיס חיל האוויר אגלין, פלורידה ובבסיס חיל האוויר נליס, נבדה.
ארגון
מפקדת הכנף
המטה כולל טייסת אימונים (1st SOAOS), טייסת בקרת תקציב (1st SOCPTS), משרד לשוויון הזדמנויות, משרד להיסטוריה, משרד מידע, קצין בטיחות, פרקליט צבאי, תכנון, יחסי ציבור, וכומר צבאי.
קבוצת מבצעים מיוחדים ה-1 (1st SOG)
קבוצת רפואה למבצעים מיוחדים (1 SOMDG) - כוללת טייסת רפואה וטייסת רפואת שיניים
קבוצת תמיכה למבצעים מיוחדים ה-1 (1 SOMSG) - כוללת טייסות הנדסה אזרחית, תקשורת, קבלנות, לוגיסטיקה וביטחון.
האשפית
האשפית (באנגלית: The Enchantress) הוא רומן פנטזיה לילדים ולנוער. הספר הפך במהרה מיציאתו לאור לרב מכר, והצליח מאוד בקרב ילדים ובני נוער. הספר הוא השישי בסדרת הסודות של ניקולס פלמל בן האלמוות, והוא האחרון שיצא בינתיים. בספר מגלים סופי וג'וש את עברם, והוא נכתב על ידי מייקל סקוט. שם הספר בא משם הדמות סופי ניומן.
עלילה
לאחר שסופי וג'וש חוזרים לתקופת דנו טליס 10,000 שנה לפני, אוסיריס מבטל את חיי האלמוות של די שהופך לאיש זקן וגוסס. באותו זמן סופי וג'וש בליווי וירג'יניה דייר מגלים שדנו טליס הקסומה איננה כלל כמו מה שהם חשבו, הקדמונים חיים בעושר בעוד בני האדם הם עבדים שחיים בעוני. לאחר שהשליט הקודם אתון נכנס לכלא, בסתת רוצה להמליך את בנה השני והמועדף עליה - אנוביס. בהווה, בילי הנער, מקיאבלי, נץ שחור, אודין, מרס והל נלחמים בצבא המפלצות שהתעוררו, ניקולס ופרנל באים לעזרתם. אלת העורב באה לעזור לניקולס ופרנל, אך ברגע שהם מגיעים בילי טועה בכך שהוא חושב שהם מפלצות וזורק על פרנל חנית, אלת העורב מגנה על פרנל בגופה ומתה. בזמן דנו טליס ג'וש וסופי מגלים שהם בעצם חלק מתוכנית ארוכה של איזיס ואוסיריס ושהם תאומי האגדה המקוריים, איזיס ואוסיריס אומרים להם שהם השליטים המקוריים של דנו טליס (זהב וכסף) ושהמועצה תתמוך בהם במקום באנוביס. באותו זמן די גוסס, מרתיו מוצא אותו מחזיר אותו לחיים בתור אדם זקן בן תמותה, די שהיה בן אלמוות מקבל נקודת מבט שונה על העולם ומחליט לעזור למרתיו ולאברהם הרב מג. בינתיים בהווה בסתת וקצלקואטל משתפים פעולה ובסתת מזמנת את לוחמי הספרטוי - הלוחמים הבלתי מנוצחים, שנלחמים נגד ניטן ופרומתאוס שבקושי שורדים. בזמן דנו טליס סן ז'רמן, ז'אן, סקתך, שייקספיר ופלמדס מגיעים לעץ העולם המקורי ופוגשים את הקטה ואת ויצילופוצ'טלי לפני שנהפך למרס אולטר ויוצאים להתקפה על דנו טליס. וירג'יניה דייר מקבלת לוחית מאברהם הרב מג שבה כתוב על אישיותה האמיתית של דייר ומדוע רצתה עולם לעצמה, וירג'יניה מחליטה לעזור לאנשי דנו טליס ומתחילה מרד.
באותו זמן ג'וש וסופי מגיעים לפירמידת השמש שנמצאת במרכז דנו טליס ששם מתקיימית המועצה של הקדמונים, בסתת כועסת על מה שאיזיס ואוסיריס עשו ואומרת לאנוביס להרוג את סופי וג'וש, אנוביס שולח שלושה ברסרקרים (אנשי דב) להרוג אותם. בגלל שפרמידת השמש סופגת הילות ג'וש וסופי אינם יכולים להילחם כמו שצריך ולכן אינם מצליחים לנצח, אך סוגוגללא באה ומצילה אותם. באותו זמן בני האדם מגיעים לכלא ומפגינים לשחרור אתון ובראשם וירג'יניה דייר ודי, סקתך מגיעה למקום ופוגשת את די, דייר ודי מזהים את הדמיון בין ארד-גרמנה מנהל הכלא המרושע לסקתך והיא מודה שהוא אביה. ארד-גרמנה אומר לאתון שיגיד לאנשים שיתפנו או שהוא יהרוג אותם, אתון אומר לאנשיו שלא יתפנו ושאנשיהם של הקטה וויצילופוצ'טלי תוקפים. ארד-גרמנה דוחף את אתון מהחומה ומורה על אנשיו לירות בבני האדם, סקתך רצה ומצילה את אתון מנפילה אל מותו ודייר ודי משלבים את הילותיהם ומצילים את בני האנוש ובאותו זמן הורגים את רוב חייליו של ארד-גרמנה, מהמאמץ די מת. ג'וש וסופי מגיעים לראש הפירמידה ופוגשים באיזיס ואוסיריס, הם שואלים אותם אם הם באמת הילדים שלהם ומגלים שהם בעצם בכלל לא אחים, ג'וש נולד 30,000 שנה לפני סופי, וסופי נולדה במאה ה-10 לספירה. שניהם נאספו על ידי איזיס ואוסיריס וגודלו כאחים תאומים. בהווה, קסולוטל האשמן אחיו של קצלקואטל מביא מפלצות גדולות ומסוכנות לאלקטרז בנוסף לכמה לוחמי אנפו, אודין והל מבינים שאין להם שום דבר להפסיד ומשתמשים בכל כוחם שנשאר, הל מעבירה את כל הילתה לאודין ואודין בעזרת קרן אור מעינו מפוצץ כל דבר שהוא מסתכל עליו, לאחר שהשתמשו בכל הילתם והרגו את כל לוחמי האנפו שניהם מתים. אחת המפלצות שהביא קסולוטל היא קרקינוס - סרטן ענק ומפלצתי המתחזק מקדמונים שהוא אוכל, הקרקינוס אוכל את קוסלוטל והולך אל אריופ-אנאפ שעדיין רדומה בעוד שניקולס, פרנל ומקיאבלי מנסים להעיר אותה, נץ שחור ובילי הנער מנסים לעצור אותו אך בילי הנער נפצע קשה ובזמן שמקיאבלי מרפא אותו נץ שחור מועף אל המים ששם מחכות הנראידיות. מרס בניסיון נואש למשוך את תשומת לבו של הקרקינוס משתמש בכל הילתו ומתפוצץ, באותו רגע אריופ-אנאפ מתעוררת.
בינתיים סוגוגללא באה לעזרתם של ניטן ופרומתאוס, וכאשר היא מגיעה היא מוצאת את שניהם מתים, היא מחייה את פרומתאוס בעזרת הילתו שעוררה אותה כשנולדה אך הוא אומר לה שתחייה את ניטן במקום אותו. ג'וש וסופי מתחילים להילחם על פסגת פרמידת השמש, איזיס ואוסיריס מתחילים להשתנות, סופי וג'וש מגלים שהם בכלל לא קדמונים, אלא הם מבעלי הארץ, הגזע הראשון ששלט בכדור הארץ, ומטרתם האמיתית היא להשתמש בכוחם של התאומים להביא מן העבר את שאר בעלי הארץ. סופי מובסת על ידם וג'וש ברגע של כעס זורק לעברם את קלרנט ואקסקליבר והורג את שניהם. ג'וש וסופי מבינים שהנבואה לא דברה על שאחד התאומים ישמיד את העולם ואחד יציל אותו, אלא שעולם אחד יושמד וכך עולם אחר יכול להנצל, ג'וש מבין שעליו לתעל את כל הכוחות ששוחררו עד כה ולהרוס את דנו טליס, הוא אומר לסופי לעזוב את הפרמידה ולברוח בעוד שהוא ידאג להכול. בהווה, אריופ-אנאפ התעוררה והיא גדלה לגודל ענקי - פי 2 מהסרטן. היא מנצחת אותו בקלות, ומתחילה לצוד את שאר המפלצות שנשארו. בזמן דנו טליס, ג'וש מבין שעליו להשתמש בארבע חרבות הכוח כדי לתעל את האנרגיות ששוחררו, הוא נזכר במה שדי אמר לו, ללכת בעקבות ליבו, הוא מסדר את החרבות בסדר מסוים וכל החרבות מתחברות לקרס אחד שמתחבר לידו השמאלית ומשמיד את דנו טליס, באותו רגע מגלים שג'וש הוא בעצם מרתיו.
בסוף הספר ניקולס ופרנל כמעט מתים לאחר שהשמידו את כל המפלצות על אלקטרז כשלפתע מופיע מולם מרתיו, שניהם מבינים שזהו ג'וש והוא לוקח אותם איתו לפריז ביתם. בפרק שלאחר מכן קוראים מכתב שג'וש שלח לסופי שבו הוא מספר לה על ההרפתקאות שלו והעולם שבנה, שהוא בעצם אותו עולם שאליו נכנסו סקתך וז'אן בהתחלה. ג'וש אומר לה שאם היא זקוקה לו שתסתכל במראה ותקרא לו 3 פעמים בשם מרתיו, הוא גם מספר לה על חתונתם של ניטן ואיפה ושהזוג פלמל מוסרים לה את אהבתם.
בית הספר התיכון ע"ש דנמרק
בית הספר התיכון המקיף ע"ש דנמרק הוא בית ספר תיכון, הפועל מאז היווסדו, בשנת 1970, בשכונת גונן ד' בירושלים. בשיאו בסוף שנות ה-80 ותחילת שנות ה-90 היה בית הספר "דנמרק" הגדול בירושלים עם 1,600 תלמידים, ושירת את כל אזור דרום ירושלים, אך כיום יש בו כ-320 תלמידים מכיתות ט' עד י"ג. בית הספר נקרא בשם "דנמרק" כהוקרה לעם הדני על הצלת יהודי המדינה בתקופת השואה.
הקמת בית הספר
הקמת שלב א' של מבנה בית הספר הושלמה בשנת 1970, ובשנת הלימודים הראשונה (ספטמבר 1970 - ה'תשל"א) הוא שימש לשמונה כיתות מהתיכון של מדרשת המורים בבית הכרם, שסבל ממצוקת מקום. חודש אחר כך נערך טקס חנוכת הבניין הרשמי. בית הספר החל לפעול לפי יעדו המקורי, כתיכון מקיף בו יישמה תוכנית האינטגרציה בחינוך, בספטמבר 1971 (שנת הלימודים ה'תשל"ב).
תוכנית האינטגרציה בחינוך התקבלה בכנסת ביולי 1968, ומטרתה הייתה הפחתת הפער ברמת ההשכלה של תלמידים משכונות שונות ומרקע סוציו אקונומי שונה, הגדלת הסיכויי שלהם להשתלב בחברה ובמשק מתקדם, והפגשת ילדים מכל השכבות, בניהם של יוצאי הורים מכל ארצות המוצא, במסגרות לימודים משותפות. התוכנית גם כללה מעבר למתכונת של חטיבות ביניים כחלק מתיכון שש שנתי. עד אז בית ספר היסודי נמשך 8 שנים ותלמידים רבים נשרו ולא המשיכו ללמוד בתיכון. בית הספר דנמרק פעל גם כתיכון מקיף שהציע לימודים מקצועיים ועיוניים באותה מסגרת.
עיריית ירושלים כללה ב"אזור הרישום" של מקיף דנמרק שלושה בתי ספר יסודיים: יסודי ע"ש יוסף לוריא, "מצדה" ו"תלפיות". חטיבת הביניים שהוקמה הורכבה ממסיימי כיתה ו' של שלושת בתי-הספר ללא סלקציה. כדי לעבור לחטיבת הביניים התלמידים לא היו צריכים לעבור בחינה, להצליח בסקר או להיות נתונים להגבלה אחרת כל-שהיא. הכוונה הייתה להוציא את התלמיד עם כל חבריו מבית-הספר השכונתי שבו למדו עד אז ולהעבירם כולם יחד לבית-ספר רובעי, שירכז את כל תלמידי כיתה ו' מכל בתי-הספר שברובע. זאת כך שניתן יהיה להרחיב ולשכלל את הציוד ומכשירי הלימוד של בית-הספר המקיף ולקיים בו פעולות ספורט וחברה משותפות במידה הרבה יותר גדולה באשר בכל בית-ספר לחוד, לפי השיטה שהייתה קיימת עד אז.
העתירה לבג"ץ נגד האינטגרציה
בית המשפט הגבוה לצדק דחה את העתירה, ובפסק הדין השופט משה עציוני קבע:
וכן:
בית הספר בשיאו
מיום הקמתו ועד 2011, נוהל בית הספר בידי "חברת מוסדות חינוך", חברת בת של הסוכנות היהודית (החל מ-2011 הוא מנוהל על ידי מינהל חינוך של עיריית ירושלים). בנייתו ממונה על ידי תרומות של המגבית היהודית המאוחדת, ממשלת דנמרק ותורמים נוספים, ביניהם משפחת ויילר, שתרמה חדר עיון לזכר האחים אדם וגדעון ויילר. בשנת 1983 הוקם חדר מחשבים וכיתת לימוד למחשבים, הראשונה שהוקמה בבית הספר בירושלים, באמצעות תרומות שגיוסה הקרן לירושלים.
בית הספר גדל במהירות וקלט תלמידים לא רק משלושת בתי הספר היסודיים שבסביבתו, "לוריא", "מצדה" ו"תלפיות" בהמשך (לאחר ש"תלפיות" נסגר) גם מבית הספר "פת" בשכונת גונן ז', אלא גם תלמידים משכונת גילה שהוקמה באותה עת, ועדיין לא היה בה בית הספר תיכון. היו בו 8 כיתות בכל שכבת גיל ומבנה בית הספר לא הספיק, כך שתלמידי חטיבת הביניים למדו במבני בית ספר ישנים ברחוב יוסי בן יועזר.
החל מכיתה ט' התלמידים יכלו לבחור בתוכנית לימודים מקצועית או עיונית. המסלול המקצועי כלל: מכניקה עדינה ועיבוד שבבי, מורות ומטפלות לגיל הרך, אלקטרוניקה ומחשבים. המסלול העיוני כלל מקצועות כגון: ביולוגיה, כימיה, פיזיקה, גאוגרפיה וספרות. בית הספר כלל ציוד חדיש (לתקופתו), מעבדות לימוד לביולוגיה וכימיה, כיתות מחשבים, סדנאות ללימוד מכניקה, אלקטרוניקה ונגרות, כיתת לימוד לאפייה ובישול, חדר כושר, אצטדיון אתלטיקה וכדורגל בו היה מקום לכ-1,500 צופים, 4 מגרשי טניס ואולם ספורט בו 900 מושבים. בית הספר גם הציע לימודים לתואר טכנאי (כיתה י"ג) או הנדסאי (כיתה י"ד), ומסלול "הזדמנות שנייה" לתלמידים שסיימו י"ב ללא תעודת בגרות מלאה ורצו להשלים אותה לפני הגיוס לצבא.
בשנות ה-2000
בתחילת שנות ה-2000 מספר התלמידים בבית הספר הצטמצם משמעותית, מכמה סיבות:
בשנת 2006 נסגרה חטיבת הביניים בבית הספר. כיום (2021) לומדים בבית-הספר כ-320 תלמידים מכיתה ט' ועד י"ג, והוא מתמחה במתן הזדמנות שנייה לתלמידים שהישגיהם בחטיבות הביניים לא היו מספקים, וסיוע בהגעה לתעודת בגרות. הלימודים מתנהלים בכיתות קטנות של עד 25 תלמידים בכיתה, שאף הם מחולקים ברוב המקצועות לשתי קבוצות.
צמצום מספר התלמידים בבית הספר פינה מקום במבני בית הספר, והוא שימש בתי ספר אחרים:
מבנה בית הספר
מבנה בית הספר תוכנן על ידי משרד אלרוד אדריכלים - אילנה אלרוד ודן אלרוד. את חצר בית הספר עיצב דני קרוון.
בית הספר כולל שני מבנים. האחד, מבנה מדורג בן חמש קומות הבנוי על מדרון, שהכניסה אליו היא מהקומה השלישית. לכל כיתת לימוד צמודה מרפסת. המבנה כולל שני אגפים שביניהם אטריום, תחילה הושלם האגף הדרומי, ולאחר מספר שנים האגף הצפוני הפונה לרחוב יהודה הנשיא. המבנה השני הוא מבנה מוארך בו היו ממוקמות כיתות וסדנאות מקצועיות. בין שני המבנים רחבה מעוצבת ובה פסלים בצורות גאומטריות.
בית הספר נבנה כחלק ממתחם של מבני ציבור במרכז שכונת הקטמונים, בסגנון אדריכלי דומה ומחופים אבן נסורה. המבנים: (בסוגריים שנת ההקמה):
התזמורת הסימפונית של בודפשט
התזמורת הסימפונית של בודפשט היא תזמורת הונגרית, המשמשת חלק מרשות הרדיו והטלוויזיה ההונגרית.
היסטוריה
כיום משמש המנצח יאנוש קובאץ'  כמנצחה הקבוע ומנהלה המוזיקלי של התזמורת.
ארץ הוויסלה
ארץ הוויסלה או מדינת הוויסלה (ברוסית: Привислинский край בפולנית: Kraj Nadwiślański) הוא השם שהוחל על אזור פולין בידי שלטונות האימפריה הרוסית, לאחר פירוקה של פולין הקונגרסאית. מקור השם הוא על שם נהר הוויסלה הזורם דרך פולין, והוא הוכנס לשימוש כבר לאחר מרד נובמבר (1830-1831) אך הפך להיות רשמי לאחר מרד ינואר (1863-1864).
היסטוריה
בעקבות קונגרס וינה, החל משנת 1815 נקראה פולין שנכללה בתחום האימפריה הרוסית בשם "פולין הקונגרסאית". אלכסנדר הראשון, קיסר רוסיה, הוכתר כמלך פולין, והתחייב לקיים את חוקת פולין. למדינה זו היו מטבע משלה, מערכת חוקים, תקציב וגבול מכס עם יתר האימפריה הרוסית. בשנת 1831, בעקבות מרד נובמבר של הפולנים, פורקו הצבא, הפרלמנט (סיים), ובוטלו מערכת החוקים והממשל העצמי של המדינה. החוקה הוחלפה בחוקה הרבה פחות ליברלית שהפכה אותה יותר ויותר לחלק מרוסיה, וכל האוניברסיטאות בשפה הפולנית נסגרו רק כדי להיפתח כמה שנים מאוחר יותר בשפה הרוסית.
לזמן קצר עוד שמרה המדינה על מידה מסוימת של אוטונומיה, שהתבטאה בין היתר בכך שהומשך השימוש במטבע הפולני (זלוטי). דה פקטו הוחלף חוק העונשין הפולני בחוק העונשין הרוסי, אולם רק בשנת 1832 הוא הוכנס לשימוש באופן רשמי ובוטל גבול המכס. הכנסייה הקתולית נרדפה, ורוב הכנסיות הקתוליות נסגרו או הולאמו. בשנת 1839 פורקה הכנסייה היוונית-קתולית, ואוחדה עם הכנסייה הפרבוסלבית. בשנת 1863 פרץ מרד ינואר, שדוכא ביד קשה. בעקבות המרד, בוטל כל שריד לעצמאות פולנית, ופולין הקונגרסאית אוחדה רשמית לתוך האימפריה הרוסית ושמה שונה ל"ארץ הוויסלה". בשנת 1867 נערכה רפורמה אשר העבירה את פולין רוסיפיקציה, שבמסגרתה השפה הפולנית נאסרה ללימוד. פולין עברה חלוקה מנהלית מחדש, וחולקה ל-10 מחוזות. חמישה מכל צד של הוויסלה. שם הארץ שונה באופן רשמי ל"ארץ הוויסלה", למרות שהוא עוד היה בשימוש מאז שנת 1831.
קוץ (זואוטומיה)
באנטומיה של בעלי חיים (זואוטומיה), קוץ הוא שם כינוי לאיבר מחודד דמוי מחט הבולט החוצה, לרוב למטרות הגנה או למניעת נפילה. השם "קוץ" ניתן לו על שום דמיונו לקוצים של צמחים קוצניים כדוגמת דרדרים.
קוצים יכולים להיות בליטות עצם, כבליטה מחודדת של אוסטאודרם - עצם הגדלה מעל העור ומכסה אותו, ואז קוץ מסוג זה נקרא לרוב "דוקרן". קוצים יכולים להיות גם גידולים עוריים כמו שיער קשיח מצופה בקרטין כמו הקוצים של הקיפוד והדורבן. קווצי עור הם מערכה של בעלי חיים ימיים שעורם גירני ובעל קוצים גירניים. מספר מיני דגים מכוסים אף הם בקוצים. אצל חלק מהמינים הקוץ מכיל ארס שמוזרק לגוף התוקף ברגע שהוא נדקר על ידי הקוץ.
מדריך לתלמוד
מדריך לתלמוד, מושגי יסוד והגדרות הוא לקסיקון של התלמוד מאת הרב עדין אבן ישראל. ראה אור לראשונה בשנת 1984 בהוצאת כתר בירושלים. לספר קדם ספרו "תלמוד לכל" העוסק באותם נושאים.
פרקים
כולל פרק היסטורי כללי של תולדות עם ישראל בעת העתיקה ובמיוחד תקופת התלמוד, מתאר את חיי היומיום, את ההתיישבות היהודית בארץ ישראל ובבבל במשך התקופה, ואת דורות התנאים והאמוראים. שטיינזלץ מסביר כי הבנת הרקע ההיסטורי של התקופה מעמיק את ההבנה של סוגיות התלמוד, ובחלק מהן הוא אף חיוני להבנתן.
מסביר בפרוטרוט מהן המסכתות במשנה ובתלמוד ואת מבנהו של דף הגמרא. מבנה הדף בימינו, אשר רובו כולל את המקור התלמודי ואת פירושיהם של רש"י, התוספות ופרשנים נוספים. נקבע על פי טעמם של הדפסים שהכינו את בדפוס שונצינו בוונציה בשנת 1520, ומאז נעשה בו שימוש ברוב דפוסי התלמוד, עם שינויים קלים מהוצאה להוצאה; האהודה ביניהן היא הוצאת האלמנה והאחים ראם.
דן בלשון התלמוד, שנלמד ונכתב "בשפה בלולה ארמית-עברית". שטיינזלץ מסביר את אוצר המילים הבסיסי של התלמוד, ואת שורשי הפועל ושם העצם הנפוצים. אל פרק זה נספח מילון מקוצר למילות יסוד של מילים עיקריות בארמית המובאות בתלמוד.
עוסק בדיון התלמודי, ומציע "הדרכות ללימוד התלמוד", ו"הנחות ובעיות יסוד". שטיינזלץ סוקר את מונחי הדיון ואת המידות שהתורה נדרשת בהן. שטיינזלץ מסביר כי "התלמוד מושתת על מכלול של הנחות-יסוד ועל-פיהן אפשר להבין את משמעותם ועניינם של רוב הדיונים שבו". עקרונות היסוד של לימוד התלמוד על פי שטיינזלץ הם: האחד, היחס של הלומדים אל חכמי התלמוד וההנחה שהוא עוסק בעקרונות היסוד החשובים והמקודשים של אורח החיים היהודי; השני, הניסוח הבהיר והשלם של כל סוגיה ובעיה, ודיוק ההוכחה; והשלישי, הניסיון המפרך לקרב בין דעות שמלכתחילה הן רחוקות או חלוקות. המאפיינים של דברי האמוראים, לדעת שטיינזלץ, הם: מחויבות למקורות המידע שמהווים בדרך כלל גם אסמכתות, מקוריות של האמירה מבלי חזרה על דברי אמורא אחר, ועקביות "שלא תהא סתירה בשיטתו-שלו מעניין לעניין", וכמו כן, תשומת לב והתאמה לכלל השיטות האחרות, המכונות "לכל הדעות".
כולל מונחים ומושגים בהלכה, שראשיתם רובם ככולם מתוך הדיון התלמודי.
נספחים
כמו כן, נספחה אל הספר רשימה ביבליוגרפית של מקורות ומחקרים על לימוד התלמוד.
סוליתיים
סוליתיים (שם מדעי: Soleidae) היא משפחה של דגים שטוחים מסדרת הסוליתאים וקרובים למשפחת הסוליתיים האמריקאים (Achiridae) מאמריקה. במשפחה 30 סוגים ו-180 מינים.
מאפיינים
הסוליתיים הם דגים שטוחים החיים במים מלוחים או מליחים במזרח האוקיינוס האטלנטי (כולל בים התיכון), האוקיינוס ההודי ומערב ומרכז האוקיינוס השקט. ישנם גם כמה מינים החיים במים מתוקים באפריקה, דרום אסיה, גינאה החדשה ואוסטרליה.
לדגים אלה שתי עיניים באותו צד של הגוף, הם שוכבים על גבם ומתחפרים בבוץ והם בעלי צבעי הסוואה מתוחכמים. הם ניזונים מיצורי ים קטנים כמו סרטנים וחסרי חוליות אחרים.
מינים רבים מביניהם, כמו המין Solea solea הם דגי מאכל חשובים.
מדליית ג'ון בייטס קלארק
מדליית ג'ון בייטס קלארק היא פרס שמעניקה התאחדות הכלכלנים האמריקאית לכלכלן אמריקאי (או שעיקר עבודתו בארצות הברית) מתחת לגיל 40, שלדעת ההתאחדות תרם את התרומה הגדולה ביותר למחשבה ולידע הכלכלי. הפרס מחולק מאז שנת 1947 והוא אחד מהיוקרתיים ביותר בתחומו. עד שנת 2009 קבע תקנון הפרס כי המדליה תחולק מדי שנתיים ומשנת 2010 נקבע שתחולק מדי שנה. המדליה נקראת על שם הכלכלן ג'ון בייטס קלארק שאת מחקריו עשה בסוף המאה ה-19 ותחילת המאה ה-20.
חלק ניכר מהכלכלנים שזכו במדליה, זכו בהמשך חייהם גם בפרס נובל לכלכלה.
הזוכים במדליה:
הדומה המחוזית של נובגורוד
הדומה המחוזית של נובגורוד (ברוסית: Новгородская областная дума) הוא הפרלמנט המחוזי במחוז נובגורוד, רוסיה.
הפרלמנט מורכב מ-25 צירים שנבחרים לכהונה של 5 שנים. מושב הפרלמנט נמצא בעיר נובגורוד.
קאררה
ראו גם
}}
ג'ו פולקס
ג'וזף פרנקלין "ג'ו" פולקס (באנגלית: Joseph Franklin "Joe" Fulks; 26 באוקטובר 1921 - 21 במרץ 1976) היה כדורסלן אמריקאי, ששיחק במשך 8 עונות בקבוצת פילדלפיה ווריורס מליגת ה-BAA וליגת ה-NBA. היה מוכר בכינויו "ג'מפינג ג'ו" ("Jumping Joe", ג'ו הקופץ). הוכרז כחבר היכל התהילה של הכדורסל בשנת 1978, כשנתיים לאחר מותו.
נעורים ומכללות
פולקס נולד בעיר בירמינגהם שבקנטקי, ולמד באוניברסיטת מארי סטייט המקומית במשך שנתיים לפני שהתגייס לחיל הנחתים האמריקאי בשנת 1942. הוא שירת בחיל הנחתים במהלך מלחמת העולם השנייה, ושוחרר במאי 1946.
קריירה מקצועית
לאחר שחרורו מהצבא חתם בקבוצת פילדלפיה ווריורס, אשר שיחקה בליגת ה-BAA שזה עתה הוקמה, ושהתמזגה מאוחר יותר לליגת ה-NBA. בעונת הרוקי שלו הוביל פולקס את קלעי ליגת ה-BAA עם 23.2 נקודות למשחק, בפער גדול של 6.3 נקודות מהשחקן הבא ברשימה (בוב פיריק). בפלייאוף הראשון בתולדות הליגה סחף פולקס את קבוצתו לניצחונות על סנט לואיס בומרס (2-0), ניו יורק ניקס (2-1) ושיקגו סטאגס (4-1) בדרך לאליפות ה-BAA. פרשנים רבים מניחים שאילו היו מחולקים בעונה זו פרסי ה-MVP, ה-MVP של סדרת הגמר ורוקי העונה, פולקס היה המועמד הטבעי לזכות בהם. בעונתו השנייה המשיך להוביל את קלעי הליגה עם 21.7 נקודות למשחק, ובפלייאוף ה-BAA העפילו הווריורס בשנית לשלב הגמר, בו הפסידו לבולטימור בולטס בתוצאה 4-2. בעונת קלע שיא קריירה של 26.0 נקודות למשחק, בעונה בה הצטרף לליגה הסנטר ג'ורג' מייקן, אשר "ירש" את פולקס כשחקן הדומיננטי בליגה. בפלייאוף של אותה עונה נפצע פולקס בתחילת המשחק הראשון של קבוצתו, שהודחה מול וושינגטון קפיטולס.
לאחר 3 עונות השיא הראשונות שלו, קלע פולקס ב-4 העונות הבאות כ-15 נקודות למשחק, ובעונת, שהייתה האחרונה שלו, צנחה תפוקתו ל-2.5 נקודות למשחק בלבד. הישגי הקבוצה לא היו מרשימים במיוחד בתקופה זו, במהלכה לא עברו הווריורס אף שלב בפלייאוף. באותן שנים הצטרפו לפילדלפיה הסמול פורוורד פול אריזין והסנטר ניל ג'ונסטון, שהפכו במהרה לכוכבי הקבוצה על חשבונו של פולקס, והובילו את הווריורס לאליפות ה-NBA בעונת, כשנתיים לאחר פרישתו.
פרופיל כשחקן והישגים
פולקס נודע בשנותיו הראשונות כאחד השחקנים האתלטיים בליגה, וכאחד מחלוצי ה. יכולת צבירת הנקודות שלו הייתה יוצאת דופן ביחס לתקופה בה שיחק: בשלוש עונותיו הראשונות קלע פולקס ממוצע של 23.9 נקודות למשחק, בעוד ממוצע הנקודות של קבוצות הליגה באותו פרק זמן עמד על 73.5 בלבד. בעת פרישתו דורג במקום השני ברשימת הקלעים המובילים בתולדות ה-NBA, עם 8,003 נקודות בסך הכול (אחרי ג'ורג' מייקן).
במהלך הקריירה שבר פולקס 4 פעמים את שיא הליגה לנקודות במשחק בודד: במשחקו השמיני בליגה, ב-3 בדצמבר 1946, קבע את השיא על 37 נקודות, ובהמשך שבר את השיא עם תצוגות של 41 ו-47 נקודות. ב-10 בפברואר 1949 קלע פולקס 63 נקודות בניצחון פילדלפיה על אינדיאנפוליס ג'טס, ובכך שבר את שיא ה-BAA בפעם הרביעית והאחרונה. באופן אירוני, באותו משחק נכחו 1,500 צופים בלבד - הנתון הנמוך ביותר בכל עונת 1948/1949 - בעקבות שביתת תחבורה בעיר פילדלפיה. שיא זה נותר כשיא הליגה במשך יותר מ-10 שנים, עד תצוגת 64 הנקודות שקלע אלג'ין ביילור בשנת 1959.
לאחר הפרישה
לאחר פרישתו חזר פולקס להתגורר במחוז מרשל שבקנטקי. ב-21 במרץ 1976, בהיותו בן 54, פולקס נורה למוות על ידי בנה של חברתו במהלך ויכוח על אקדח.
אדון פונטילא ומאטי משרתו
אדון פונטילא ומאטי משרתו (בגרמנית: Herr Puntila und sein Knecht Matti) הוא קומדיה אפית, פרי עטו של המחזאי הגרמני המודרני ברטולט ברכט. הוא נכתב ב-1940 והוצג לראשונה ב-1948.
במאמרו "הערות על העלילה העממית" (נכתב ב-1940), ברכט מתרה מפני כך ש"המשחק הנטורליסטי אינו מספיק במקרה זה" וממליץ לביים בצורה השואבת מהקומדיה דל'ארטה.
במוקד המחזה היחסים בין אדון פונטילא למאטי – שבהם מאטי הוא חם, ידידותי ואוהב בהיותו שיכור, אבל קר, ציני וקמצן בהיותו פיכח – מזכיר את היחסים בין הנווד למיליונר בסרטו של צ'ארלי צ'פלין "אורות הכרך" (1931).
חיבור היצירה
מחזהו של ברכט מבוסס על סיפורים וטיוטת מחזה של הסופרת הפינית-אסטונית האלה וואוליוקי בשם "נסיכת הנסורת", תרגום גרמני שוואוליוקי הכתיבה למרגרט סטפין במהלך אוגוסט 1940. ברכט התוודע לוואוליוקי במהלך גלותו בפינלנד.
הפרוטגוניסט שלו, פונטילא (שמתואר כבכחוס הפיני, מבוסס על בעלה לשעבר של דודניתה של וואוליוקי, רופ ג'ונטולא. ג'ונטולא התארס עם שלוש נשים כפריות וגם נהג בביואיק שלו בחוסר זהירות באמצע הלילה לרכוש אלכוהול – שתי אפיזודות שנכללו במחזהו של ברכט.
כותרת המחזה תיארה אותו כ"אדון פונטילא ומאטי משרתו : עלילה עממית", בעמוד הראשון במחזה כתוב: "נכתב בשנת 1940 בהסתמך על סיפורים וטיוטת מחזה של האלה וואוליוקי"
ברכט החל את עבודתו על גרסת הדרמה לא אריסטוטלית של הסיפור ב-2 בספטמבר וסיים את הטיוטה הראשונה כעבור שלושה שבועות.
פרט לכך שברכט שינה את מבנה המחזה בכך שהפך אותו מדרמטי לאפי, הוא תיאר את משימתו העיקרית בעבודתו על המקור של וואוליוקי כך: לחשוף את הפארסה המונחת ביסודו, לפרק את הדיונים הפסיכולוגיים כדי לפנות מקום לסיפורים מהחיים הפיניים או להבעת דעות, למצוא צורת תיאטרלית שתפגין את הניגוד בין אדון לפועליו ולהשיב למחזה את היבטיו השיריים והקומיים.
ברכט הכניס לסיפורו סוף עגמומי, בו מאטי מתפטר בשל חוסר האפשרות של יחסים אמיתיים, בינו לבין אדונו פונטילא, בשל הבדלי המעמדות, פרט לזמנים שבהם פונטילא שיכור ומתייחס בחביבות וברוחב לב לכל האנשים.
בטיוטת המחזה המקורי "נסיכת הנסורת" שכתבה האלה וואוליוקי האלכוהוליזם תואר כבעיה חברתית ממנה סובל העם הפיני ואילו ברכט הציג אותה בצורה אפית, כהיבט פארסי של מלחמת המעמדות.
וואוליוקי תרגמה את מחזהו של ברכט לפינית בשביל התחרות, אולם לא זכתה בפרס. שני הסופרים סיכמו ביניהם שוואוליוקי יכלה לפתח את הגרסה הפינית להפקה ברחבי סקנדינביה (שבשבילה היא כינתה את הגיבור הראשי בשם יוהנס איזו-הייקילה"), בעוד ברכט יכול לשאת ולתת על הפקות ביתר העולם. נקבע שהתמלוגים יחולקו באופן שווה בין שניהם.
ההיסטוריה של ההפקה
ברכט החל לעסוק ברצינות בהפקת המחזה כשהוא שב מגלותו בשנת 1947; הוא סייע לביים את הצגת הבכורה בתיאטרון שאוספילהאוס, ציריך, שם נערכה הצגת הבכורה ב-5 ביוני 1948, עם עיצוב תפאורה של תיאו אוטו.
לאונרד שטקל גילם את דמותו של פונטילא וגוסטב קנוט גילם את דמותו של מאטי.
ברכט בחר ב"אדון פונטילא ומאטי משרתו" להיות ההצגה הפותחת את העונה הראשונה של ברלינר אנסמבל, התיאטרון הידוע שייסד ב-1949 בגרמניה המזרחית ביחד עם אשתו הלנה וייגל.
ברכט ביים את ההפקה במשותף עם אריך אנגל; את פונטילא גילם בתחילה לאונרד שטקל (כפי שהיה בהפקה בציריך), ואחר-כך בידי הקומיקאי קורט בואה.
ברכט הציג את "מזמור פונטילא"
והחליט למנוע מהקהל לחוש אמפתיה כלפי פונטילא על ידי אפקט הניכור באמצעות מסכות שחבשו כל הדמויות הבורגניות.
וואוליוקי צפתה בהפקה.
המחזה בתיאטרון הרפרטוארי הישראלי
1. הוצג בשם אדון פונטילה ומאטי משרתו בתיאטרון הבימה. הצגת הבכורה הייתה ב-14 בינואר 1962 והתקיימו 14 הצגות.
2. הוצג בשם מר פונטילא ומאטי משרתו בתיאטרון חיפה. הצגת הבכורה הייתה ב-11 באפריל 1981 והתקיימו 27 הצגות.
פטרובקה
פטרובקה (ברוסית: Петровка) הוא אחד הרחובות המרכזיים והעתיקים ביותר במרכז מוסקבה. ממוקם במחוז האדמיניסטרטיבי המרכזי של העיר על שטחו של טברסקוי ראיון.
היסטוריה
הרחוב קיבל את שמו ממנזר ויסוקו-פטרובסקי, שנוסד בסוף המאה ה-14. השם "פטרובקה" שימש מאז תחילת המאה ה-17 ומעולם לא השתנה מאז, מה שנחשב לנדיר לרחובות ההיסטוריים של מרכז מוסקבה. במאה ה-18 החל הרחוב להיבנות באינטנסיביות - במחצית השנייה של המאה הופיעו כאן אחוזות של האצולה במוסקבה. במאה ה-19 הפך פטרובקה לאחד מרחובות הקניות המרכזיים במוסקבה. למרות מספר בניינים חדשים של המאה העשרים, ששנו את ההרכב האדריכלי של הרחוב, רבים ממבנים היסטוריים בולטים שרדו בפטרובקה.
שיינברג
שיינברג הוא שם משפחה אשכנזי שמשמעותו היא "הר יפה" ביידיש
רנה סימונסן
רנה טופט סימונסן (בדנית: Renée Toft Simonsen; נולדה ב-12 במאי 1965) היא דוגמנית וסופרת דנית.
ביוגרפיה
ב-1981 היא תפסה את תשומת לבו של עורך אופנה ששכנע צלם לצלם אותה לבּוּק.
ב-1982 נבחרה לייצג את מדינתה בתחרות דוגמנית העל העולמית ושם זכתה במקום הראשון ובדצמבר 1982 הופיעה על השער של עיתון ווג.
מ-1983 החלה להיות אחת הכוכבות העולות של עולם האופנה בכך שכיכבה במספר רב קמפיינים ומגזינים בינלאומיים ובין היתר הופיעה מספר פעמים במהדורה הגרמנית של ווג והופיעה על שער האלבום של להקת רוקסי מיוזיק.
ב-1985 שיחקה בתפקיד הראשי בסרט איטלקי ובאותה שנה החלה לצאת עם סולן להקת דוראן דוראן ג'ון טיילור.
ב-1989 לקחה סימונסן הפסקה מתחום הדוגמנות ועברה להתגורר במשך 4 חודשים בקיבוץ בישראל ביחד עם אחותה, היידי. השתיים עבדו בקיבוץ התנדבות.
היא סירבה להצעה להיבחן לתפקיד נערת בונד. לאחר מכן, חזרה לדנמרק על מנת ללמוד עיתונאות, אך לאחר שנכשלה בבחינה המקדימה החלה ללמוד פסיכולוגיה במקום.
בין השנים 1991 ל-1993 החלה לעבוד ולשמש כפנים של שתי חברות קוסמטיקה צרפתיות.
ב-1997 החלה לשמש כעורכת בעיתון אופנה וב-2002 סיימה את התואר הראשון בפסיכולוגיה.
ב-2003 יצא לאור ספר הילדים שכתבה "Karlas kabale" שעובד לסרט באותו השם שיצא לאקרנים בנובמבר 2007. בשנת 2006 פורסם ספרה השני, "Anthony Greenwood" שהיה מועמד לפרס הספרות בדנמרק.
באוגוסט 2007 יצא הרומן הראשון שלה "Tirsdag formiddag" (בוקר יום שלישי).
יורקי קאטאינן
יורקי טאפאני קאטאינן (בפינית: Jyrki Tapani Katainen; נולד ב-14 באוקטובר 1971 בסיליניירבי) הוא פוליטיקאי ומדינאי פיני, שכיהן כראש ממשלת פינלנד בשנים 2011–2014. הוא יושב ראש מפלגת "האיחוד הלאומי" השמרנית.
ביוגרפיה
קאטאינן למד באוניברסיטת טאמפרה. חבר במפלגה השמרנית "האיחוד הלאומי", החל משנת 1993 היה חבר במועצת עיר הולדתו, סיליניירבי ובשנת 1999 נבחר לפרלמנט. בשנת 2004 נבחר ליושב ראש שלה. ב-19 באפריל 2007 התמנה לשר האוצר וסגן ראש הממשלה בקבינט שבראשותה של מארי קיביניימי. בבחירות לפרלמנט בשנת 2011 תחת הנהגתו השיגה מפלגתו 20.4 % מהקולות והפכה למפלגה החזקה הפרלמנט. בעקבות זאת החליף קאטאינן את מארי קיביניימי בראשות הממשלה. ב-5 באפריל 2014 הודיע כי יפרוש מתפקידו בקרוב ולא יתמודד בבחירות הקרובות במדינה. ב-24 ביוני 2014 סיים את כהונתו כראש ממשלה.
חיים יעקובי
חיים יעקובי (נולד ב-1965) הוא פרופסור לתכנון ערים ואזורים ביוניברסיטי קולג' (UCL), אוניברסיטת לונדון.
ביוגרפיה
יעקובי למד אדריכלות בבצלאל בין השנים 1987 ל-1993. ב-1997 קיבל תואר שני בתכנון ערים ביוניברסיטי קולג' לונדון. את עבודת הדוקטורט בתכנון ערים סיים בהצטיינות באוניברסיטת בן-גוריון בנגב בשנת 2003, בהדרכת אורן יפתחאל. הדוקטורט עסק בחקר ההתפתחות העירונית של העיר לוד. שימש כמרצה במחלקה לפוליטיקה וממשל באוניברסיטת בן-גוריון ועמית מחקר במכון ון ליר. בשנים 2013 עד 2014 עמד בראש התוכנית לתואר שני בעיצוב אורבני בבצלאל. בשנת 2017 עזב את ישראל לבריטניה וקיבל משרת פרופסור ביוניברסיטי קולג'.
במהלך השנים האחרונות זכה יעקובי בכמה מלגות וביניהן מלגת פולברייט לפוסט-דוקטורט באוניברסיטת ברקלי, ומלגת מארי-קארי באוניברסיטת קיימברידג'. בשנת 1999 הגה את הקמת עמותת "במקום – מתכננים למען זכויות תכנון" והיה ממקימיה.
מחקריו
מחקריו של יעקובי מתמקדים בארכיטקטורה קולוניאלית ופוסט קולוניאלית, תכנון ופיתוח בישראל ובשטחים, במזרח התיכון ובאפריקה. צדק מרחבי ובריאות עירונית, אורבניזם והגירה בין לאומית. מחקרין על בריאות עירונית מבוססים על ההבנה כיצד היסטוריה, כוח ואי-שוויון מבני (מעמד, מין, גזע, גיל) מתקשרים כדי לייצר פערים בריאותיים עירוניים. ושמחקר הבריאות העירונית והפיתוח העירוני צריך לבחון את ההשפעות של העיור על הבריאות הפיזית והנפשית ולשקול את תפקידה של המדיניות העירוניות כגורמים בסיסיים לאי-שוויון גזעי ואתני בבריאות.
איסונואי (ירח)
קוטרו של איסונואי הוא 3.8 קילומטר והוא מקיף את צדק בנטייה של 166 מעלות לקו המשווה של צדק.
רדיוס מסלולו של איסונואי סביב צדק הוא 23,833,000 קילומטרים ומשך זמן הקפתו סביב צדק הוא 751.647 ימים.
את שמו קיבל באוקטובר 2002 על שם איסונואי, המאהבת של זאוס.
איסונואי משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.
Smash Mouth
Smash Mouth היא להקת רוק אלטרנטיבי אמריקאית מצליחה מסן חוזה, קליפורניה. הלהקה הוקמה בשנת 1994. בהרכבה המקורי השתתפו סטיב הארוול - סולן, גרג קמפ - גיטריסט, פול דה ליסל - בסיסט וקווין קולמן - מתופף. הלהקה מזוהה מאוד עם הפסקול של שרק.
האלבום הראשון Fush Yu Mang יצא בשנת 1997. בשנת 1998 הוא הגיע למקום ה-50 שמצעד שנתי של בילבורד 200.
האלבום השני Astro Lounge יצא בשנת 1998. בשנת 1999 הוא הגיע למקום ה-34 שמצעד שנתי של בילבורד 200. שיר "Then the Morning Comes" שנכלל באלבום יצא גם כסינגל וזכה להצלחה.
פיטבול (זמר)
ארמנדו כריסטיאן פרז (באנגלית: Armando Cristian Pérez; נולד ב-15 בינואר 1981), הידוע בשם הבמה פיטבול (באנגלית: Pitbull) הוא מפיק מוזיקלי, DJ, ראפר, זמר פופ וכותב שירים אמריקאי ממוצא קובני.
שנותיו הראשונות
פרז נולד להורים מהגרים מקובה, בגיל 3 כבר ידע לדקלם את כל יצירותיו של חוסה מארטי, גיבור לאומי ואבי האומה בקובה. בתחילת הקריירה שלו בתור ראפר הוא נתקל בבעיות בשל גוון עורו הלבן. הוריו נפרדו בילדותו והוא גדל אצל אמו. לאחר מכן גדל במשך תקופה אצל משפחה אומנת בג'ורג'יה. כשהגיע לתיכון החל לעסוק בראפ. בגיל 16 משפחת האמנה סילקה אותו מהבית לאחר שגילתה כי הפך לסוחר סמים. לאחר מכן הוא פגש את לותר קמפבל ששכנע אותו לבצע קטעי ראפ ברדיו, מה שעזר להצלחתו בהמשך חייו.
ב-2001 הוחתם פרז בחברת ההקלטות לוק רקורדס. מאוחר יותר באותה שנה הוא פגש את רוברט פרננדז אשר היה בעל חברת תקליטים משלו בבעלותם של האחים דיאז. עם סיום החוזה שלו עם לוק רקורדס עבר לחברה של פרננדז. יחד השניים עבדו על חומרים לאלבום הבכורה של פרז ובמטרה לדחוף אותו קדימה הכיר פרננדז בין פרז לראפר ליל ג'ון.
2004–2005: M.I.A.M.I.
ב-24 באוגוסט 2004 הוציא לאור את אלבומו הראשון שנקרא "M.I.A.M.I." (ראשי תיבות של: Money Is a Major Issue). האלבום הופק על ידי ליל ג'ון והאחים דיאז. הסינגל הראשון מהאלבום היה "Culo". הסינגל השני היה "That's Nasty" וב-3 באוגוסט 2004 יצא הסינגל השלישי שהיה "Back Up". האלבום הגיע למקום ה-32 במצעד הבילבורד. הסינגל הרביעי היה "Toma" והסינגל החמישי והאחרון היה "Dammit Man" אשר יצא ב-9 במאי 2005. באותה שנה יצא פרז לסיבוב הופעות יחד עם אומנים כמו אמינם ו-50 Cent. לאחר מכן השתתף בשירים "Shake" ו-"Hit the Floor" אשר יצאו בקיץ 2005. ב-15 בנובמבר הופץ האלבום בגרסת רמיקס שנקרא "Money Is Still a Major Issue" שכלל רצועה בשם ""Everybody Get Up".
2006: El Mariel
בפברואר 2006 יצא שיתוף פעולה של פרז עם מספר אומנים בשיר "Holla at Me" ובשיר "Born-N-Raised". ב-31 באוקטובר 2006 יצא לחנויות אלבומו השני של פרז "El Mariel", פירוש השם הוא על שם הספינה שהעבירה פליטים קובנים לפלורידה בסרט פני צלקת. פרז הקדיש את האלבום לאביו שמת חמישה חודשים קודם לכן, האלבום הגיע למקום ה-17 במצעד הבילבורד. הסינגל הראשון מהאלבום היה "Bojangles". לאחר מכן יצא "Ay Chico" והסינגל השלישי מהאלבום יצא ב-30 באוקטובר והיה "Dime/Tell Me". הסינגל הרביעי והאחרון היה "Be Quiet".
2007–2008: The Boatlift
אלבומו השלישי של פרז נקרא "The Boatlift" ויצא לאור ב-27 בנובמבר 2007. הסינגל הראשון מהאלבום היה "Go Girl" ואחריו יצא "The Anthem" ב-4 במאי 2007. הסינגל השלישי היה "Sticky Icky" והסינגל הרביעי והאחרון מהאלבום היה "Secret Admirer". לאחר מכן יצא השיר "Move Shake Drop" יחד גם דיג'יי לאז.
2009–2010: Rebelution ו-Armando
אלבומו הרביעי יצא ב-28 באוגוסט 2009 ונקרא "Rebelution". הסינגל הראשון שראה אור מהאלבום היה "Krazy". ב-10 בפברואר יצא השיר "Feel It" שיתוף פעולה עם דיג'יי פלי ואחריו יצא השיר "Shooting Star" שהיה שיתוף פעולה עם דייוויד ראש. הסינגל השני מהאלבום היה "(I Know You Want Me (Calle Ocho" שזכה להצלחה גדולה בעולם, והגיע למקום השני במצעד הבילבורד. לאחר מכן ראה אור השיר "Blanco" שהיה חלק מהפסקול של הסרט "מהיר ועצבני". הסינגל השלישי מהאלבום היה "Hotel Room Service" שיצא ב-16 ביוני. ב-19 ביוני יצא השיר "Now I'm That Bitch" בביצוע משותף עם ליבי פרנק. לאחר מכן יצא השיר "Outta Control" דואט עם הראפר בייבי באש. הסינגל הרביעי והאחרון מהאלבום היה "Shut It Down". לאחר מכן יצא הסינגל "Future Love" יחד עם כריסטיה דבארג. ב-17 באוגוסט יצא דואט של פרז עם פאולינה רוביו בשיר "Ni Rosas Ni Juguetes". ב-5 באוקטובר יצא השיר "Now You See It (Shake That Ass)".
ב-23 בפברואר 2010 יצא דואט עם הזמרת בלינדה פרגרין סצ'ואל בשיר "Egoísta". ואחריו יצא שיתוף פעולה בין פרז, סייפרס היל והזמר מארק אנתוני בשיר "Armada Latina" אשר יצא ב-2 במרץ 2010.
ב-2 בנובמבר 2010 יצא לחנויות אלבום חדש שכולו בספרדית ונקרא "Armando". הסינגל הראשון מבאלבום היה "Watagatapitusberry". הסינגל השני היה "Maldito Alcohol" וב-3 במאי יצא לאור השיר של הזמרת אלכסנדרה בורק עם פרז "All Night Long". פרז גם מופיע בשיר "I Like It" יחד עם הזמר אנריקה איגלסיאס שראה אור ב-3 במאי 2010 והגיע לראש המצעדים. לשיר יצאה גם גרסת רמיקס וגם גרסה שיצאה ב-15 ביוני וכללה את כוכבי הסדרה חוף ג'רזי אשר שודרה בערוץ MTV. ב-25 ביוני 2010 הופץ דואט של פרז יחד עם אשר בשם "DJ Got Us Fallin' in Love" אשר זכה להצלחה גדולה במצעדים. הסינגל השלישי מאלבומו של פרז היה "Bon, Bon" והרביעי והאחרון היה "Tu Cuerpo".
2011: Planet Pit
ב-2 באוגוסט הופץ דואט של פרז יחד עם הזמרת נאייר תחת השם "". ב-13 בספטמבר הופץ שיתוף של פרז עם טימבלנד בשיר "Pass at Me". ב-4 באוקטובר הופץ שיר של הזמר אנריקה איגלסיאס יחד עם פרז הנקרא "I Like How It Feels" השיר הגיע למקום הראשון במצעד הבילבורד. לאחר מכן יצא לאור השיר "Bailando Por El Mundo". ב-1 בנובמבר הופץ שיתוף פעולה של פרז יחד עם כריס בראון בשיר "International Love" השיר הגיע לראש המצעדים ונמכר בלמעלה מ-250 אלף עותקים. לאחר מכן הופץ השיר "U Know It Ain't Love" עם הראפר RJ. ב-19 בדצמבר הופץ שיתוף פעולה של פרז יחד עם בוב סינקלר בשיר "Rock the Boat". לאחר מכן שיתף פרז פעולה שם עם הזמרת נאייר בשיר "Name of Love".
2012–2013: Global Warming ו-Meltdown
בינואר 2012 שוחרר הרמיקס לשיר של פרז ואיגלסיאס ונקרא "I Like: The Remix". ב-26 במרץ 2012 יצא השיר "Back in Time" ששימש כחלק מהפסקול של הסרט גברים בשחור 3 והיווה הסינגל הראשון מאלבומו של פרז שנקרא "Global Warming". ב-2 באפריל הופץ שיתוף פעולה נוסף של פרז עם הזמרת ג'ניפר לופז תחת השם "Dance Again". השיר הגיע לראשי המצעדים ואף הוביל במקום הראשון בחמש מדינות. במאי 2012 שיתף פעולה פרז עם הזמר ג'יי שון בשיר "I'm All Yours". לאחר מכן הופץ גם השיר "There She Goes" יחד עם טאיו קרוז. באותו חודש שיתף פרז פעולה עם ה-DJ האיטלקי גבריאל פונטי בשיר "Beat on My Drum". ב-8 במאי יצא אלבום אוסף אשר הכיל 18 רצועות מאלבומיו הקודמים של פרז תחת השם "Original Hits". ב-25 ביוני הופץ הסינגל השני מהאלבום שהיה דואט עם הזמרת שאקירה ונקרא "Get It Started". ביולי 2012 הופץ שיתוף פעולה של פרז עם הזמרת פרגי בשיר "Feel Alive" שנכנס לפסקול הסרט "סטפ אפ 4". ב-14 באוגוסט הופץ רמיקס של פרז יחד עם ה-DJ ההולנדי אפרוג'ק לשיר "Bad" של מייקל ג'קסון, השיר הופץ ישירות ל-iTunes. ב-25 בספטמבר הופץ הסינגל השלישי מהאלבום של פרז ונקרא "Don't Stop the Party". השיר לא זכה להצלחה רבה והגיע למקום ה-17 במצעד הבילבורד. ב-16 בנובמבר 2012 יצא אלבומו השביעי של פרז אשר הגיע למקום ה-14 במצעד הבילבורד.
ב-18 בינואר 2013 הופץ דואט של פרז עם הזמרת כריסטינה אגילרה שנקרא "Feel This Moment". ב-1 בפברואר יצא שיתוף פעולה של פרז עם הזמרת אריאנה בשיר "Sexy People (The Fiat Song)". ב-8 במאי יצא שיתוף הפעולה השלישי במספר של פרז עם הזמרת ג'ניפר לופז בשיר "Live It Up". הסינגל החמישי והאחרון מהאלבום היה "Outta Nowhere" יחד עם הזמר דני מרסר אשר יצא ב-28 במאי. ב-9 ביולי יצא שיתוף פעולה של פרז יחד עם הזמרת ההודית פריאנקה צ'ופרה בשיר "Exotic". לאחר מכן יצא שיתוף פעולה של פרז עם פלו ריידה בשיר "Can't Believe It". ב-30 ביולי יצא השיר "Sopa de Caracol".
ב-22 בנובמבר 2013 יצא מיני אלבום של פרז הכולל חמש רצועות תחת השם "Meltdown". הסינגל היחיד שיצא ממנו היה שיתוף פעולה עם הזמרת קשה בשיר "Timber", השיר זכה להצלחה רבה והגיע לראשי המצעדים.
2014–2015: Globalization ו-Dale
ב-14 בינואר 2014 יצא דואט של פרז עם הזמר אנריקה איגלסיאס בשיר "I'm a Freak". ב-22 בינואר יצא שיתוף פעולה שני עם הזמרת בלינדה בשיר "I Love You... Te Quiero". לאחר מכן שיתף פעולה פרז עם הזמר אוסטין מאהון בשיר "Mmm Yeah".ב- 12 בפברואר פרז התארח בשירו של אנריקה איגלסיאס, "Let Me Be Your Lover". ב-25 בפברואר אירח פרז את להקת הבנות G.R.L. בשיר "Wild Wild Love" אשר היה הסינגל הראשון מאלבומו השמיני. ב-8 באפריל יצא השיר "We Are One (Ole Ola)" שהיווה חלק מהאלבום הרשמי אשר ליווה את מונדיאל 2014, בשיר הוא משתף פעולה עם הזמרת ג'ניפר לופז והזמרת "Claudia Leitte". ב-15 ביולי התארח פרז בשירה של הזמרת אינה, אשר נקרא "Good Time". ב-23 ביולי יצא הסינגל השני מהאלבום אשר היה "Fireball". ב-23 בספטמבר יצאה גרסה לשיר "Booty" של הזמרת ג'ניפר לופז אשר כללה את פרז. ב-6 באוקטובר יצא שיתוף פעולה של פרז והזמר "Wisin" בשיר "Control". ב-18 באוקטובר יצא השיר "Celebrate" אשר היווה חלק מהפסקול של הסרט "הפינגווינים ממדגסקר". ב-17 בנובמבר פרז שיתף פעולה בפעם השנייה עם ני-יו בשיר "Time of Our Lives". ב-11 במרץ 2015 יצא שיתוף פעולה של פרז עם הזמר ריקי מרטין בשיר "Mr. Put It Down". ב-21 באפריל יצא השיר "Fun" שהיה שיתוף פעולה נוסף בין פרז לזמר כריס בראון. ב-4 במאי התארחו פרז וג'ניפר לופז בשיר "Back lt UP" של הזמר פרינס רויס.
ב-17 ביולי 2015 יצא אלבום הסטודיו התשיעי של פרז אשר נשא את השם "Dale". סינגלים מהאלבום יצאו במקביל לסינגלים מהאלבום השמיני הסינגל הראשון היה "Como Yo Le Doy" אשר יצא ב-8 ביולי 2014. הסינגל השני יצא ב-20 בנובמבר והיה שיתוף פעולה עם "Gente De Zona" ונקרא "Piensas (Dile la Verdad)". הסינגל השלישי והאחרון שיצא מהאלבום היה "Baddest Girl in Town" אשר יצא ב-8 ביוני 2015.
ב-17 ביולי יצא שיתוף פעולה של פרז עם הזמרת סמנתה ג'ייד בשיר "Shake That". ב-21 באוגוסט יצא הסינגל "Drive You Crazy" אשר היה הסינגל האחרון מאלבומו השמיני של פרז והיה שיתוף פעולה עם הזמרים "Juicy J" וג'ייסון דירולו.
2015–הווה: Climate Change
ב-26 באוקטובר 2015 יצא השיר "FREE.K" כסינגל קידום לאלבומו העשירי של פרז. ב-7 בינואר 2016 שוחררה רצועה נוספת מהאלבום אשר נקראה "Freedom". ב-14 בפברואר העלה פרז לחשבון היוטיוב שלו את השיר "Bad Man", השיר הוא שיתוף פעולה יחד עם ג'ו פרי, טראוויס בארקר ורובין ת'יק. אף אחת מהרצועות ששוחררו לא נבחרה להיות הסינגל הראשון מהאלבום. הסינגל הראשון מהאלבום הוא שיתוף פעולה נוסף של פרז עם הזמר אנריקה איגלסיאס, הפעם בשיר "Messin' Around" אשר יצא ב-8 באפריל. הסינגל השני היה "Greenlight" אשר יצא ב-22 ביולי. ב-21 בנובמבר יצא הסינגל השלישי שהיה "Can't Have". ב-30 בדצמבר יצא השיר "Lady" של הזמר אוסטין מהון אשר בו מתארח פרז. ב-17 בפברואר 2017 יצא הסינגל הרביעי מהאלבום שהיה "Options", שיתוף פעולה עם הזמר סטיבן מארלי. אלבום הסטודיו העשירי של פרז נקרא "Climate Change" והוא יצא ב-17 במרץ 2017. ב-10 במרץ יצא שיתוף פעולה של פרז עם קמילה קביו וג'יי בלבין בשיר "Hey Ma" שהיווה חלק מהפסקול של שובר הקופות מהיר ועצבני 8. ב-3 במאי 2018 יצא שיתוף עולה של פרז עם אנריקה איגלסיאס בשיר "Move to Miami".
ב-10 בינואר 2020 יצא השיר "" של הצמד המוזיקלי הישראלי סטטיק ובן-אל תבורי בהשתתפותו של פיטבול.
שירין אבו עאקלה
שירין נסרי אבו עאקלה (בערבית: شيرين نصري أبو عاقلة, בתעתיק מדויק: שירין נצרי אבו עאקְלֶה; 3 באפריל 1971 – 11 במאי 2022) הייתה עיתונאית ערבייה נוצרית פלסטינית שעבדה ברשת אל-ג'זירה.
אבו עאקלה נהרגה מירי בעת שסיקרה עם צוות החדשות שלה פעולה של צה"ל במחנה הפליטים ג'נין. הרשות הפלסטינית וכן גופי עיתונות שונים ביניהם רשת CNN והניו יורק טיימס, ערכו תחקירים והגיעו למסקנה שהיא נורתה על ידי חייל צה"ל. ארבעה חודשים לאחר האירוע פורסם התחקיר הסופי של צה"ל, לפיו אכן בסבירות גבוהה היא נהרגה מירי של לוחם מיחידת דובדבן, שטעה לחשוב שהיא חמוש פלסטיני.
ביוגרפיה
בשנת 1987 החלה בלימודי אדריכלות באוניברסיטת ירדן למדע וטכנולוגיה, אך במהרה עברה ללימודי עיתונאות וקיבלה תואר ראשון באוניברסיטת אל-ירמוכ שבירדן, עם התמחות בעיתונות כתובה.
לאחר סיום לימודיה חזרה לרשות הפלסטינית, ועבדה בסוכנות אונר"א, ברדיו קול פלסטין, בערוץ הלוויין של עמאן, בקרן מיפתאח וברדיו מונטה קרלו.
בשנת 1997 החלה לעבוד ברשת אל-ג'זירה. אבו עאקלה הייתה כתבת שטח שסיקרה את מצבם של הפלסטינים בערים ובכפרים ביהודה ושומרון. בזמן האינתיפאדה השנייה סיקרה אירועים רבים, ובהם את הקרב בג'נין, ושמה נודע ברחבי העולם הערבי. ב־2005 הורשתה להיכנס לבית הסוהר שקמה וראיינה אסירים ביטחוניים שנגזרו עליהם תקופות מאסר ארוכות. השידורים החיים שלה והסיומת של כל דיווח ("אני שירין אבו עאקלה, אל-ג'זירה, פלסטין") היו אייקונים, והפכו אותה למודל לחיקוי עבור נשים ערביות, בעיקר לאלו שפנו לעיתונאות.
ביולי 2021, אבו עאקלה פתחה את השידורים הישירים המחודשים של אל-ג'זירה, לאחר שהתאפשר לרשת לשוב ולשדר מקהיר, בעקבות שיפור יחסי מצרים–קטר. היא עבדה באל-ג'זירה במשך 25 שנה עד מותה. במאי 2022, היא נורתה ונהרגה בעת שסיקרה עימות חמוש בין פלסטינים לחיילי צה"ל במחנה הפליטים ג'נין.